आस्ट्रेलिया को दक्षिण अफ्रीका के खिलाफ एक और भारत के खिलाफ तीन मैचों की टी-20 सीरीज खेलनी है। आस्ट्रेलियाई कोच जस्टिन लेंगर ने कहा ‘यूएई दौरे से वापस लौटने के बाद बड़ा होम समर, वर्ल्ड कप और एशेज हमें खेलना है। हमें टेस्ट और टी-20 में संतुलन चाहिए। मैं जानता हूं कि ये खिलाड़ी आस्ट्रेलिया के लिए सभी प्रारूप में खेलना चाहते हैं, लेकिन भारत के खिलाफ टेस्ट सीरीज हमारे लिए काफी अहम है और उसके लिए हमें इन खिलाड़ियों की बेस्ट तैयारी पर ध्यान देना होगा।’